CELEX: 32010R1155
Language: hu
Date: 2010-12-01 00:00:00
Title: A Bizottság 1155/2010/EU rendelete ( 2010. december 1. ) egyes áruk Kombinált Nómenklatúra szerinti besorolásáról

9.12.2010   
            
            
               HU
            
            
               Az Európai Unió Hivatalos Lapja
            
            
               L 324/42
            
         A BIZOTTSÁG 1155/2010/EU RENDELETE
   (2010. december 1.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 1-jén.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Összetett áru, amely egy műcseresznyefaágból és egy elektromos transzformátorral ellátott elektromos világítófelszerelésből áll. Ezek az alkotórészek gyakorlatilag egységes egészet alkotva kapcsolódnak egymáshoz.
                  A különböző részekből (a gallyakat utánzó barna papírból, az alátámasztásra szolgáló vezetékekből, az egyes részeket összetartó ragasztószalagból, a virágszirmokat jelképező fehér textilanyagból és a virágokat alátámasztó kis műanyag részekből) összeállított műág hasonlít a természetes termékre (egy virágzó cseresznyefaágra). A részek egymáshoz vannak kötve, ragasztva és illesztve.
                  A műágba egy 60 elektromos mikroizzót tartó elektromos lámpafüzért építettek be. Az izzók a virágok termőjeként jelennek meg. Méretüknél fogva az izzók gyenge fénnyel világítanak. A mikroizzókat tartó lámpafüzér elektromos vezetéke teljesen el van rejtve az ág belsejében. A több méter hosszúságú elektromos vezeték fennmaradó része folytatódik a főág végződésén túl is és egy elektromos transzformátorban végződik.
                  Az áru önmagában nem áll meg és nem is lehet felakasztani. E terméket arra szánták, hogy vázába állítva használják.
                  (műcseresznyfaág)
                  (Lásd a 654 A., B. és C. fényképet) (1)
                  
               
               
                  6702 90 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 6702 és a 6702 90 00 KN-kód szövegezése határozza meg.
                  A termék összetett árunak minősül a Kombinált Nómenklatúra értelmezésére szolgáló 3. b) általános szabály szerint. Alkotórészei: a 6702 vtsz. alá tartozó művirágok, egy, a 9405 vtsz. alá tartozó elektromos világítófelszerelés és egy, a 8504 vtsz. alá tartozó elektromos transzformátor. Az elektromos világítófelszerelés be van építve a műágba, ily módon elválaszthatatlan egységet alkotnak (lásd még a Kombinált Nómenklatúra értelmezésére szolgáló 3. b) általános szabályhoz tartozó HR Magyarázat (IX) pontját).
                  Az áru objektív jellemzői miatt (úgy néz ki, mint egy tipikus művirág; az izzók aprók és gyenge fénnyel világítanak) elsősorban vázába állítva, virágimitációként a szoba díszítésére szolgál. A megvilágítás csak kiegészítő, a dekorációs hatást fokozó elem. Következésképp a virágzó műág adja meg az áru jellegét (azaz dekorációs célra szánt áru) a Kombinált Nómenklatúra értelmezésére szolgáló 3. b) általános szabály szerint.
                  Az áru nem sorolható be lámpaként a 9405 vtsz. alá, mert elsősorban például nem egy szoba megvilágítására szánták, és különleges lámpának sem nevezhető (lásd még a 9405 vtsz.-hoz tartozó HR Magyarázat (I) pontjának 1. és 3. alpontját).
                  A művirág ág hasonlít a természetes termékre (lásd még a 6702 vtsz.-hoz tartozó HR Magyarázat 1) szabályát). Az árut ezért a 6702 vtsz. alá, „művirágként” kell besorolni.
               
            
         
      
                  
                     
               
               
                  
                     
               
               
                  
                     
               
            
                  654 A
               
               
                  654 B
               
               
                  654 C
               
            
         (1)  A kép csupán tájékoztató jellegű.